અમદાવાદ: જાપાનના વડા પ્રધાન શિન્ઝો આબે આજે બપોરે ગુજરાતની બે દિવસીય મુલાકાતે આવી રહ્યા છે. દેશના વડા પ્રધાન નરેન્દ્ર મોદી અમદાવાદ એરપોર્ટ પર તેમનું ઉમળકાભેર સ્વાગત કરશે. ત્યારબાદ એરપોર્ટથી ગાંધી આશ્રમ સુધી આ બંને મહાનુભાવો રોડ શો કરશે. રોડ શો માટે ગુજરાત સહિત દેશની સાંસ્કૃતિક ઝાંખીનાં દર્શન કરાવતા કાર્યક્રમોની રમઝટ બોલાવવા તંત્ર દ્વારા કુલ ૪૦ સ્ટેજ તૈયાર કરાયા છે. સ્ટેજ પર સાંસ્કૃતિક કાર્યક્રમ રજૂ કરનારા વિદ્યાર્થીઓ સહિતના કલાકારો વગેરે સહિતના સ્ટાફ માટે અંદાજિત ૩૦,૦૦૦ ફૂટ પેકેટનું વિતરણ કરાશે.